ศาลให้ประกัน 15 แกนนำกลุ่มคนอยากเลือกตั้ง 
วันนี้ (24 พ.ค.2561) ผู้สื่อข่าวรายงานว่า หลังจากพนักงานสอบสวนควบคุมตัว นายรังสิมันต์ โรม นายสิรวิชญ์ เสรีธิวัฒน์ พร้อมพวกแกนนำ และผู้ชุมนุมกลุ่มคนอยากเลือกตั้ง ที่ถูกแยกควบคุมตัวไว้ที่ สน.พญาไท 10 คน และสน.ดินแดง 5 คน รวม 15 คน ผู้ต้องหาคดียุยงปลุกปั่น จากการชุมนุมที่หน้า ม.ธรรมศาสตร์ และหน้าองค์การสหประชาชาติ เมื่อวันที่ 22 พ.ค.ที่ผ่านมา ในวาระครบรอบ 4 ปี รัฐประหารของคณะรักษาความสงบแห่งชาติ (คสช.) ยื่นคำร้องฝากขังครั้งแรกเป็นเวลา 12 วันที่ศาลอาญา รัชดาภิเษกทั้งนี้นายกฤษฎางค์ นุตจรัส ทนายความกลุ่มคนอยากเลือกตั้ง ระบุว่า หลังจากพนักงานสอบสวนยื่นคำร้องฝากขังผู้ต้องหาแล้ว จะนำคำร้องที่เตรียมมายื่นคำร้องคัดค้านการฝากขัง โดยระบุสาเหตุว่าเนื่องจากผู้ต้องหามีที่อยู่เป็นหลักแหล่ง ไม่มีพฤติการณ์หลบหนี และพนักงานสอบสวนได้สอบสวนจนเสร็จสิ้นแล้ว ทำให้ไม่มีเหตุต้องควบคุมตัวอีกทั้งข้อหาในมาตรา 116 ที่แจ้งมานั้น มองว่าเป็นการกลั่นแกล้งผู้สื่อข่าวรายงานว่า ล่าสุดเมื่อเวลา 17.00 น.ศาลอาญา อนุมัติให้ประกันตัว 15 แกนนำกลุ่มคนอยากเลือกตั้ง วงเงินคนละ 100000 บาท พร้อมกำหนดเงื่อนไขห้ามชุมนุมทางการเมืองหลังได้รับการประกันตัวมีมวลชนมาให้กำลังใจ มอบดอกกุหลาบสีแดง และแสดงความยินดีกับแกนนำทั้ง 15 คนนายรังสิมันต์ ยืนยันว่า การชุมนุมในวันที่ 22 พ.ค.ที่ผ่านมา ได้ปฏิบัติตามพระราชบัญญัติการชุมนุมในที่สาธารณะ ที่ได้แจ้งต่อเจ้าหน้าที่ก่อนล่วงหน้าว่าจะมีการชุมนุม รวมทั้งมีการกำหนดขอใช้พื้นที่เดินขบวนอย่างชัดเจน ซึ่งการชุมนุมก็เป็นไปด้วยความสงบสันติ แต่วันที่ชุมนุมกลับมีตำรวจมาปิดการจราจร ทำให้ผู้ใช้เส้นทางได้รับผลกระทบส่วนแนวทางหลังจากนี้ยังยืนยันว่าจะต่อต้านการทำงานของคณะรักษาความสงบแห่งชาติ และจะปฏิบัติตามคำสั่งของศาล ที่ห้ามชุมนุมทางการเมืองละเมิดต่อกฎหมายสำหรับผู้ต้องหาทั้ง 15 คน คือนายรังสิมันต์ โรมนายสิรวิชญ์ เสรีธิวัฒน์นายปิยรัฐ จงเทพนายนิกร วิทยาพันธุ์นายวิเศษณ์ สังขวิศิษฎ์น.ส.ชลธิชา แจ้งเร็วนายอานนท์ นำภานายเอกชัย หงส์กัง วานน.ส.ณัฏฐา มหัทธนานายพุทไธสิงห์ พิมพ์จันทร์นายคีรี ขันทองนายประสงค์ วางวันนายโชคชัย ไพบูลย์รัชตะนายภัทรพล จันทรโคตรนายวิโรจน์ โตงามรักษ์โดยทั้ง 15 คน ถูกดำเนินคดีใน 6 ข้อหา ฐานฝ่าฝืนคำสั่ง คสช. ที่3/2558 ห้ามชุมนุมกันตั้งแต่ 5 คนขึ้นไป ฐานยุยงปลุกปั่นตามประมวลกฏหมายอาญามาตรา 116 ฐานมั่วสุมกันตั้งแต่ 10 คนขึ้นไป ใช้กำลังประทุษร้าย หรือกระทำการอย่างใดอย่างหนึ่งให้เกิดความวุ่นวายขึ้นในบ้านเมืองตามประมวลกฏหมายอาญามาตรา 215 ฝ่าฝืนคำสั่งเจ้าพนักงานตามมาตรประมวลกฎหมายอาญามาตรา 216 พ.ร.บ.จราจรทางบก และ พ.ร.บ.การชุมนุมในที่สาธารณะอ่านข่าวเพิ่มเติม
ศาลอาญา อนุมัติให้ประกันตัว 15 แกนนำกลุ่มคนอยากเลือกตั้ง วงเงินคนละ 100000 บาท พร้อมกำหนดเงื่อนไขห้ามชุมนุมทางการเมือง 
การเมือง,คสช.,กลุ่มคนอยากเลือกตั้ง,ศาลอาญา,ประกันตัว,นายรังสิมันต์ โรม,นายสิรวิชญ์ เสรีธิวัฒน์,ข่าวไทยพีบีเอส,ไทยพีบีเอส,ThaiPBSnews